Coronavirusul și românii. Unii nu mai ies din casă, alții sunt convinși că boala îi va ocoli.
Un
studiu arată că românii nu cred în bolile care nu se văd. Mulți
români au dus lucrurile la extrem – fie nu mai ies din casă, ori nu au luat
nicio măsură de protecție. Românii
sunt printre europenii convinși că există un tratament pentru toate bolile.
În caz că te miră comportamentul
românilor pe timp de epidemie, rezultatele unui studiu intitulat “Pericolele
percepției" ar putea să explice multe lucruri. Pe scurt, concluzia e că românii
nu cred în bolile pe care nu le văd.Alina Stepan, Country manager
Ipsos România detaliază: “Virusul e şi din categoria asta: ’Nu cunosc pe
nimeni care este bolnav, în cercul meu apropiat nu e nimeni bolnav, eu nu
m-am îmbolnăvit, virusul nu se vede, ca atare eu sunt optimist, cred că este
doar o perioadă care va trece’. E o doză de, nu ştiu dacă pot să îi spun
inconştienţă, dar de naivitate în ce priveşte modul în care evoluează bolile şi
care sunt lucrurile pe care noi trebuie să le facem ca să prevenim apariţia lor
sau să ajutăm la vindecarea lor".Sunt, bineînțeles, români care au
dus lucrurile la extrem, mai spune Alina Stepan: “Unii care sunt excesiv de
anxioşi şi panicaţi, care îşi îmbibă preşurile de la uşă cu clor, care nu au
ieşit din casă nici măcar ca să facă cumpărături de şase săptămâni, faţă de cei
care nu aplică nicio măsură, pe motiv că ei sunt cumva ocoliţi de boală".Studiul Ipsos mai arată că românii
sunt printre europenii cei mai convinși că toate boile sunt vindecabile. Asta
deși 71% spun că se bazează mai mult pe informațiile despre sănătate pe care le
obțin singuri, decât pe ceea ce le spune medicul.